ໃນວັນທີ 2 ກັນຍາ 2021, ເມື່ອຕອບສຳພາດຕໍ່ນັກຂ່າວ ກ່ຽວກັບປະຕິກິລິຍາຂອງຫວຽດນາມ ຕໍ່ເຫດບຸກໂຈມຕີກໍ່ການຮ້າຍທີ່ສະໜາມບິນ Hamid Karzai ໃນນະຄອນຫຼວງ Kabul (ອັຟການິສຖານ) ໃນວັນທີ 26 ສິງຫາ, ທ່ານນາງໂຄສົກກະຊວງການຕ່າງປະເທດ ເລຖິທູຫັ່ງ ກ່າວວ່າ: ຫວຽດນາມ ກ່າວປະນາມການບຸກໂຈມຕີກໍ່ການຮ້າຍໃນທຸກຮູບແບບ, ໃນນັ້ນ ມີເຫດບຸກໂຈມຕີທີ່ເຮັດໃຫ້ມີຜູ້ບາດເຈັບສາຫັດ ຢູ່ສະໜາມບິນ Hamid Karzai ໃນວັນທີ 26 ສິງຫາ.
ຫວຽດນາມ ສົ່ງສານສະແດງຄວາມເສຍໃຈຢ່າງສຸດຊຶ້ງ ມາຍັງຄອບຄົວຂອງຜູ້ເຄາະຮ້າຍຈາກເຫດບຸກໂຈມຕີກໍ່ການຮ້າຍ ໃນວັນທີ 26 ສິງຫາ ຢູ່ອັຟການິສຖານ.
ກະຊວງການຕ່າງປະເທດ ໄດ້ຊີ້ນຳໃຫ້ສະຖານທູດຫວຽດນາມ ປະຈຳປາກິດສະຖານ ສືບຕໍ່ກວດກາຄືນ ແລະ ປະຕິບັດວຽກງານປົກປ້ອງພົນລະເມືອງ. ອີງຕາມແຫຼ່ງຂໍ້ມູນ, ມາຮອດປະຈຸບັນ ບໍ່ມີພົນລະເມືອງຫວຽດນາມ ຮັບຜົນກະທົບຈາກເຫດບຸກໂຈມຕີກໍ່ການຮ້າຍດັ່ງກ່າວ.
ຫວຽດນາມ ຮຽກຮ້ອງໃຫ້ບັນດາຝ່າຍທີ່ກ່ຽວຂ້ອງ ຢູ່ອັຟການິສຖານ ຮັບປະກັນຄວາມປອດໄພ ແລະ ປ້ອງກັນຄວາມສະຫງົບໃຫ້ຊາວອັຟການິສຖານ ແລະ ຄົນຕ່າງປະເທດທັງໝົດ ທີ່ຢູ່ໃນອັຟການິສຖານ, ໃນນັ້ນ ລວມທັງພົນລະເມືອງຫວຽດນາມ.
ຄຳຮຸ່ງ